รัฐบาลไทย-ข่าวทำเนียบรัฐบาล-​ก.อุตฯ จัดกิจกรรมจิตอาสารักษ์แม่น้ำ 10 ลุ่มน้ำ ทั่วประเทศ เฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10
วันพฤหัสบดีที่ 7 กรกฎาคม 2565
​ก.อุตฯ จัดกิจกรรมจิตอาสารักษ์แม่น้ํา 10 ลุ่มน้ํา ทั่วประเทศ เฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10
​ก.อุตฯ จัดกิจกรรมจิตอาสารักษ์แม่น้ํา 10 ลุ่มน้ํา ทั่วประเทศ เฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10
กระทรวงอุตสาหกรรม จัดกิจกรรมจิตอาสารักษ์แม่น้ํา 10 ลุ่มน้ํา ทั่วประเทศ เพื่อเฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10 โดยบูรณาการร่วมกับทุกภาคส่วนที่เกี่ยวข้องในการพัฒนาปรับปรุงคุณภาพน้ําในลุ่มน้ําสายหลักของประเทศ สนองพระบรมราโชบายโครงการจิตอาสา “เราทําความ ดี ด้วยหัวใจ” และพระราชดําริของพระบาทสมเด็จพระเจ้าอยู่หัว ในการพัฒนาคูคลองและแม่น้ําให้กลับมาสะอาดและสวยงามเหมือนในอดีต โดยจัดกิจกรรมใหญ่ที่ลุ่มน้ําเจ้าพระยา “คลองเปรมประชากร” จังหวัดปทุมธานี
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวว่า กระทรวงอุตสาหกรรม ได้สนองพระบรมราโชบายเรื่องจิตอาสามาสู่การปฏิบัติ ด้วยการกํากับดูแลโรงงาน จํานวนกว่า 60,000 ราย ให้ปฏิบัติตามกฎหมายและส่งเสริมการพัฒนาการบริหารจัดการที่ดีตามหลักวิชาการและมาตรฐานแนวทางสากลแก่สถานประกอบการทุกขนาดทั่วประเทศ รวมทั้งสร้างกระบวนการมีส่วนร่วม ทั้งจากผู้ประกอบการในการดําเนินกิจกรรมเพื่อสังคม (CSR) ควบคู่กับการให้หน่วยงานที่เกี่ยวข้อง ตลอดจนประชาชนทั่วไปมีส่วนร่วมพัฒนาและดูแลชุมชนท้องถิ่นของตนเอง โดยกระทรวงอุตสาหกรรม ได้รับมอบหมายจากศูนย์อํานวยการใหญ่จิตอาสาพระราชทาน ให้เป็นกระทรวงสําคัญในการบูรณาการพัฒนาคุณภาพน้ําในแม่น้ําและลําคลองสายสําคัญของประเทศ เนื่องจากมีความเชี่ยวชาญด้านการตรวจกํากับโรงงาน งานด้านช่างและวิศวกรรม รวมทั้งมีเครือข่ายผู้ประกอบการที่มีศักยภาพ เพื่อช่วยกันแก้ไขปัญหาน้ําเสียทั้งจากภาคอุตสาหกรรมและภาคครัวเรือน ผ่าน“โครงการจิตอาสารักษ์แม่น้ํา” ซึ่งในปีนี้กระทรวงฯ ได้ดําเนินการใน 10 คลอง และแม่น้ําสายหลักในพื้นที่ 10 จังหวัดทั่วประเทศ ประกอบด้วยคลองเปรมประชากรคลองแสนแสบ ลุ่มน้ําแม่กลอง ลุ่มน้ําปราณบุรี ลุ่มน้ําเจ้าพระยา ลุ่มน้ําคลองอู่ตะเภา ลุ่มน้ําตาปี ลุ่มน้ําพองลุ่มน้ําชี และลุ่มน้ําปิง นอกจากนี้ยังได้จัดกิจกรรมอาสาอื่น ๆ อาทิ จิตอาสาพัฒนา จิตอาสาภัยพิบัติ และจิตอาสาเฉพาะกิจ จํานวน 58 กิจกรรม โดยมีจํานวนจิตอาสาเข้าร่วมทั้งสิ้นประมาณ 9,600 คน “การจัดกิจกรรมจิตอาสารักษ์แม่น้ํา “คลองเปรมประชากร” ลุ่มน้ําเจ้าพระยา จังหวัดปทุมธานี” เป็น 1 ใน 10 คลองและแม่น้ํา เพื่อเฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10 โดยได้รับความร่วมมือจากทุกภาคส่วนที่เกี่ยวข้องทําให้เกิดกิจกรรมมากมาย ซึ่งสิ่งเหล่านี้เกิดขึ้นไม่ได้เลย หากปราศจากพลังความสามัคคีของทุกฝ่าย ที่สําคัญอีกประการหนึ่ง คือการสร้างความรู้ความเข้าใจและสร้างจิตสํานึกรักษ์สิ่งแวดล้อมในใจของ “คน” ให้เกิดขึ้นทุกช่วงวัยและทุกคนที่เกี่ยวข้องเพื่อเห็นผลสัมฤทธิ์ในระยะยาว”ปลัดกระทรวงอุตสาหกรรม กล่าว
ด้านนางวรวรรณ ชิตอรุณ รองปลัดกระทรวงอุตสาหกรรม กล่าวเสริมว่า โครงการจิตอาสารักษ์แม่น้ํา “คลองเปรมประชากร” จังหวัดปทุมธานี แบ่งการดําเนินงานเป็น 2 ส่วน 8 กิจกรรม
ส่วนแรกเป็นการดําเนินงานภายใต้บทบาทภารกิจของกระทรวงอุตสาหกรรม มุ่งเน้นผู้ประกอบการโดยตรง ประกอบด้วย 1.การเก็บตัวอย่างและวิเคราะห์คุณภาพน้ําในคลองเปรมประชากร เพื่อติดตามเฝ้าระวัง จํานวน 24 ตัวอย่าง 2.การตรวจกํากับดูแลโรงงานที่ระบายน้ําลงแหล่งน้ําสาธารณะ จํานวน 41 โรงงาน ขณะเดียวกันยังให้คําปรึกษาแนะนําแก่สถานประกอบการสู่อุตสาหกรรมสีเขียวและการบริหารจัดการอย่างยั่งยืน จํานวน 1,000 โรงงาน 3.ดําเนินกิจกรรมพิเศษเพิ่มเติม ได้แก่ จัดพิธีลงนามความร่วมมือระหว่างสํานักงานอุตสาหกรรมจังหวัด หน่วยงานภาครัฐ ภาคเอกชน และภาคประชาชน เพื่อขับเคลื่อนกิจกรรมที่เป็นมิตรต่อสิ่งแวดล้อม ตลอดจนการจัดกิจกรรมธรรมาภิบาลสิ่งแวดล้อม เปิดเผยและส่งเสริมการมีส่วนร่วม เพื่อลดปัญหาความขัดแย้ง ระหว่างโรงงานกับชุมชน จํานวน 5 โรงงาน และฝึกอบรมเครือข่ายเฝ้าระวัง สิ่งแวดล้อม จํานวน 20 คน
ส่วนที่ 2 เป็นการประสานความร่วมมือกับเครือข่ายผู้ประกอบการ จิตอาสา และภาคส่วนที่เกี่ยวข้อง เน้นสร้างการมีส่วนร่วมกับชุมชนเพื่อให้ร่วมดูแลท้องถิ่นของตนเอง พัฒนาคุณภาพชีวิตและความสุขให้กับประชาชน และดําเนินกิจกรรมเพื่อการสาธารณะประโยชน์ต่าง ๆ ได้แก่ การติดตั้งถังดักไขมันให้กับบ้านเรือน ร้านอาหารบริเวณคลองซอยและแม่น้ํา พร้อมให้ความรู้/แนะนําการใช้งาน การผลิตและติดตั้งถังหมักรักษ์โลก เปลี่ยนขยะเศษอาหารเป็นปุ๋ย การมอบกังหันน้ําเติมอากาศพลังงานแสงอาทิตย์ พร้อมตะแกรงป้องกันขยะมูลฝอย โดยติดตั้งบริเวณศาลาหน้าวัดเปรมประชากร และคลองหน้าเทศบาลบางพูน นอกจากนี้ ยังซ่อมแซมกังหันน้ําเติมอากาศชุดเดิม รวมทั้งกิจกรรมซ่อมแซมโป๊ะลอยน้ําและทาสีโรงเรียนและวัดเปรมประชากร และมอบทุนการศึกษา มอบอุปกรณ์กีฬาและอุปกรณ์การศึกษาให้นักเรียนอีกด้วย